OBRAZLOŽITVENI MEMORANDUM

1. OZADJE PREDLOGA

Ekonomska komisija Združenih narodov za Evropo (v nadaljnjem besedilu: UN/ECE) na mednarodni ravni razvija usklajene zahteve, katerih namen je odpraviti tehnične ovire v trgovini z motornimi vozili med pogodbenicami Revidiranega sporazuma iz leta 1958 ter pri teh vozilih zagotoviti visoko raven varnosti in varstva okolja.

Unija je s Sklepom Sveta 97/836/ES z dne 27. novembra 1997 pristopila k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“)[1], s Sklepom Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“)[2] pa k Vzporednemu sporazumu.

Svetovni forum za usklajevanje predpisov o vozilih (UN/ECE WP29) zaseda trikrat letno, in sicer marca, junija in novembra. Na vsakem zasedanju se zaradi upoštevanja tehničnega napredka sprejmejo nove spremembe obstoječih pravilnikov ali globalnih tehničnih predpisov UN/ECE. Pred vsakim zasedanjem WP29 te spremembe sprejme ena od šestih delovnih skupin (GR), ki delujejo v okviru WP29.

Spremembe, dodatki in popravki se sprejemajo s končnim glasovanjem in kvalificirano večino pogodbenic na sklepčnem zasedanju WP29. EU je v okviru WP29 pogodbenica dveh sporazumov (sporazumov iz leta 1958 in 1998) in glasuje v imenu držav članic. Za vsako zasedanje WP29 se pripravi Sklep Sveta, t.i. „mega sklep“, ki vsebuje seznam sprememb, dodatkov in popravkov ter Komisiji na vsakem zasedanju WP29 omogoča glasovanje v imenu držav članic.

Ta sklep Sveta določa stališče Unije pri glasovanju o spremembah, dodatkih in popravkih, predloženih v glasovanje na zasedanju WP29, ki bo organizirano med 13. in 16. novembrom 2012.

2. REZULTATI POSVETOVANJ Z ZAINTERESIRANIMI STRANMI IN OCEN UČINKA

Na posvetovanju s tehničnim odborom za motorna vozila, ki je bilo opravljeno 8. oktobra 2012, so bile upoštevane pripombe strokovnjakov iz držav članic.

3. PRAVNI ELEMENTI PREDLOGA

· Povzetek predlaganih ukrepov

Predlog določa stališče Unije pri glasovanju o spremembah pravilnikov UN/ECE št. 3, 4, 6, 7, 10, 12, 14, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 in 125, popravku spremembe 1 globalnega tehničnega predpisa št. 4 ter spremembi 1 globalnega tehničnega predpisa št. 5 UN/ECE.

· Pravna podlaga

Zaradi prilagoditve posebnostim Pogodbe o delovanju Evropske unije je bila predhodna pravna podlaga iz uvodnih izjav 1 in 2 nadomeščena z neposrednim sklicevanjem na člen 218(9), zato je treba spremeniti tudi postopek priprave na zasedanje WP29 in pravni okvir, ki je po novem sklep Sveta in ne sklep Komisije, ki se je uporabljal med postopkom priprave v zadnjih 14 letih.

· Načelo subsidiarnosti

Glasovanje v prid mednarodnim instrumentom, kot so osnutki pravilnikov in globalnih tehničnih predpisov UN/ECE, in njihovo vključitev v sistem Unije za homologacijo motornih vozil lahko opravi le Unija. S tem se preprečuje razdrobljenost notranjega trga ter zagotavljajo enaki zdravstveni in varnostni standardi po vsej Uniji. Zagotovijo se tudi prednosti ekonomije obsega: izdelki se tako lahko izdelujejo za celoten trg Unije in tudi za mednarodni trg ter jih za pridobitev nacionalne homologacije ni več treba prilagajati v vsaki državi članici.

Predlog je zato skladen z načelom subsidiarnosti.

· Načelo sorazmernosti

Predlog je v skladu z načelom sorazmernosti, saj ne presega tistega, kar je nujno za zagotovitev pravilnega delovanja notranjega trga ter hkrati visoke ravni javne varnosti in zaščite.

· Izbira instrumentov

Predlagani instrument: sklep Sveta.

Šteje se, da je uporaba sklepa Sveta primerna, ker je v skladu z zahtevami iz člena 218(9) PDEU.

2012/0294 (NLE)

Predlog

SKLEP SVETA

o stališču Evropske unije v okviru ustreznih odborov Ekonomske komisije Združenih narodov za Evropo v zvezi s prilagajanjem pravilnikov št. 3, 4, 6, 7, 10, 12, 14, 16, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 in 125 ter globalnih tehničnih predpisov št. 4 in 5 Ekonomske komisije Združenih narodov za Evropo tehničnemu napredku

SVET EVROPSKE UNIJE JE –

ob upoštevanju Pogodbe o delovanju Evropske unije, zlasti člena 114 in člena 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1) Unija je s Sklepom Sveta 97/836/ES[3] z dne 27. novembra 1997 pristopila k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“).

(2) Unija je s Sklepom Sveta 2000/125/ES[4] z dne 31. januarja 2000 pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih (Vzporedni sporazum).

(3) Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva)[5] je nadomestila sisteme odobritve držav članic s postopkom odobritve Unije ter tako vzpostavila usklajen okvir, ki vsebuje upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili pravilniki UN/ECE vključeni v sistem EU za homologacijo vozil kot zahteve za homologacijo ali kot alternativa zakonodaji Unije. Od sprejetja Direktive 2007/46/ES pravilniki UN/ECE vedno bolj nadomeščajo zakonodajo Unije v okviru EU-homologacije vozil.

(4) Glede na izkušnje in tehnični razvoj je treba prilagoditi zahteve v zvezi z nekaterimi elementi ali značilnostmi, k i jih urejajo pravilniki UN/ECE št. 3, 4, 6, 7, 10, 12, 14, 19, 23, 26, 31, 37, 38, 44, 45, 46, 48, 49, 50, 53, 58, 61, 67, 77, 83, 85, 87, 90, 91, 94, 95, 96, 97, 98, 99, 100, 101, 110, 112, 113, 115, 116, 117, 119, 121, 123 in 125 ter globalna tehnična predpisa št. 4 in 5 UN/ECE.

(5) Primerno je, da se določi stališče, ki ga bo Unija zavzela glede sprememb navedenih aktov UN/ECE v upravnem odboru Revidiranega sporazuma iz leta 1958 ter izvršilnem odboru Vzporednega sporazuma.

SPREJEL NASLEDNJI SKLEP:

Člen 1

Stališče Evropske unije v upravnem odboru Revidiranega sporazuma iz leta 1958 ter izvršilnem odboru Vzporednega sporazuma na zasedanju med 13. in 16. novembrom 2012 je, da glasuje za predlagane spremembe s seznama v Prilogi.

Člen 2

Ta sklep začne veljati na dan sprejetja.

Člen 3

Ta sklep je naslovljen na Evropsko komisijo.

V Bruslju,

Za Svet

Predsednik

PRILOGA

Seznam iz člena 1:

Predlog Dodatka 13 k spremembam 02 Pravilnika št. 3 (odsevne naprave) || ECE/TRANS/WP.29/2012/62

Predlog Dodatka 16 k Pravilniku št. 4 (osvetlitev zadnjih registrskih tablic) || ECE/TRANS/WP.29/2012/63

Predlog Dodatka 23 k spremembam 01 Pravilnika št. 6 (smerne svetilke) || ECE/TRANS/WP.29/2012/64

Predlog Popravka 1 Revizije 5 Pravilnika št. 6 (smerne svetilke) || ECE/TRANS/WP.29/2012/110

Predlog Dodatka 21 k spremembam 02 Pravilnika št. 7 (pozicijske svetilke, zavorne svetilke in gabaritne svetilke) || ECE/TRANS/WP.29/2012/65

Predlog Dodatka 2 k spremembam 04 Pravilnika št. 10 (elektromagnetna združljivost) || ECE/TRANS/WP.29/2012/66

Predlog Dodatka 2 k spremembam 04 Pravilnika št. 12 (krmilni mehanizem) || ECE/TRANS/WP.29/2012/96

Predlog Dodatka 4 k spremembam 07 Pravilnika št. 14 (pritrdišča varnostnih pasov) || ECE/TRANS/WP.29/2012/42 ECE/TRANS/WP.29/2012/97

Predlog Dodatka 3 k spremembam 06 Pravilnika št. 16 (varnostni pasovi) || ECE/TRANS/WP.29/2012/43

Predlog Dodatka 4 k spremembam 04 Pravilnika št. 19 (žarometi za meglo) || ECE/TRANS/WP.29/2012/67

Predlog Dodatka 19 k Pravilniku št. 23 (žarometi za vzvratno vožnjo) || ECE/TRANS/WP.29/2012/68

Predlog Dodatka 2 k spremembam 03 Pravilnika št. 26 (zunanji štrleči deli osebnih avtomobilov) || ECE/TRANS/WP.29/2012/86

Predlog Dodatka 8 k spremembam 02 Pravilnika št. 31 („sealed-beam“ žarometi (SB-žarometi)) || ECE/TRANS/WP.29/2012/69

Predlog Dodatka 40 k spremembam 03 Pravilnika št. 37 (žarnice z žarilno nitko) || ECE/TRANS/WP.29/2012/70

Predlog Dodatka 16 k Pravilniku št. 38 (zadnje svetilke za meglo) || ECE/TRANS/WP.29/2012/71

Predlog Dodatka 6 k spremembam 04 Pravilnika št. 44 (sistemi za zadrževanje otrok) || ECE/TRANS/WP.29/2012/98

Predlog Dodatka 7 k spremembam 01 Pravilnika št. 45 (čistilniki žarometov) || ECE/TRANS/WP.29/2012/72

Predlog sprememb 04 k Pravilniku št. 46 (naprave za posredno gledanje) || ECE/TRANS/WP.29/2012/87 WP.29-158-08

Predlog Dodatka 10 k spremembam 04 Pravilnika št. 48 (vgradnja svetlobnih in svetlobno-signalnih naprav) || ECE/TRANS/WP.29/2012/73 ECE/TRANS/WP.29/2012/73-Corr.1

Predlog Dodatka 3 k spremembam 05 Pravilnika št. 48 (vgradnja svetlobnih in svetlobno-signalnih naprav) || ECE/TRANS/WP.29/2012/74

Predlog Popravka 1 k Dodatku 7 k spremembam 04 Pravilnika št. 48 (vgradnja svetlobnih in svetlobno-signalnih naprav) || ECE/TRANS/WP.29/2012/111

Predlog Dodatka 1 k spremembam 06 Pravilnika št. 49 (emisije motorjev na kompresijski in motorjev na prisilni vžig (NG in LPG)) || ECE/TRANS/WP.29/2012/103 ECE/TRANS/WP.29/2012/103/Corr.1

Predlog Dodatka 16 k Pravilniku št. 50 (pozicijske svetilke, zavorne svetilke, smerne svetilke za mopede in motorna kolesa) || ECE/TRANS/WP.29/2012/75

Predlog Dodatka 14 k spremembam 01 Pravilnika št. 53 (vgradnja svetlobnih in svetlobno-signalnih naprav za vozila kategorije L3) || ECE/TRANS/WP.29/2012/76

Predlog Dodatka 3 k spremembam 02 Pravilnika št. 58 (zaščita pred podletom od zadaj) || ECE/TRANS/WP.29/2012/88

Predlog Dodatka 2 k Pravilniku št. 61 (zunanji štrleči deli zadnje stene kabine) || ECE/TRANS/WP.29/2012/89

Predlog Dodatka 11 k spremembam 01 Pravilnika št. 67 (vozila, ki za pogon uporabljajo utekočinjene naftne pline) || ECE/TRANS/WP.29/2012/90

Predlog Dodatka 15 k Pravilniku št. 77 (parkirne svetilke) || ECE/TRANS/WP.29/2012/77

Predlog Dodatka 3 k spremembam 06 Pravilnika št. 83 (emisije vozil kategorij M1 in N1) || ECE/TRANS/WP.29/2012/104 ECE/TRANS/WP.29/2012/105

Predlog za Popravka 2 k spremembam 06 Pravilnika št. 83 (emisije vozil kategorij M1 in N1) || ECE/TRANS/WP.29/2012/127

Predlog Dodatka 6 k Pravilniku št. 85 (merjenje nazivne moči) || ECE/TRANS/WP.29/2012/106

Predlog Dodatka 16 k Pravilniku št. 87 (svetilke za dnevno vožnjo) || ECE/TRANS/WP.29/2012/78

Predlog Popravka 1 Revizije 3 Pravilnika št. 90 (nadomestni zavorni deli); uskladitev angleške in francoske različice ruskega besedila || ECE/TRANS/WP.29/2012/117

Predlog Dodatka 14 k Pravilniku št. 91 (bočne svetilke) || ECE/TRANS/WP.29/2012/79

Predlog Dodatka 3 k spremembam 02 Pravilnika št. 94 (čelni trk) || ECE/TRANS/WP.29/2012/99

Predlog Popravka 1 Dodatka 4 k spremembam 01 Pravilnika št. 94 (zaščita pri čelnem trku) || ECE/TRANS/WP.29/2012/126

Predlog Dodatka 2 k spremembam 03 Pravilnika št. 95 (bočni trk) || ECE/TRANS/WP.29/2012/100

Predlog Dodatka 1 k spremembam 03 Pravilnika št. 96 (emisije dizelskega motorja (kmetijski traktorji)) || ECE/TRANS/WP.29/2012/107

Predlog Dodatka 7 k spremembam 01 Pravilnika št. 97 (alarmni sistemi vozil) || ECE/TRANS/WP.29/2012/91

Predlog Dodatka 4 k spremembam 01 Pravilnika št. 98 (žarometi s svetlobnimi viri, ki delujejo na principu električnega praznjenja v plinu) || ECE/TRANS/WP.29/2012/80

Predlog Popravka 1 Revizije 3 Pravilnika št. 98 (žarometi s svetlobnimi viri, ki delujejo na principu električnega praznjenja v plinu) || ECE/TRANS/WP.29/2012/61

Predlog Dodatka 8 k Pravilniku št. 99 (svetlobni viri, ki delujejo na principu električnega praznjenja v plinu) || ECE/TRANS/WP.29/2012/81

Predlog Dodatka 2 k spremembam 01 Pravilnika št. 100 (varnost vozil na električni pogon) || ECE/TRANS/WP.29/2012/101

Predlog sprememb 02 Pravilnika št. 100 (varnost vozil na električni pogon) || ECE/TRANS/WP.29/2012/102 WP.29-158-06

Predlog Dodatka 2 k spremembam 01 Pravilnika št. 101 (emisije ogljikovega dioksida/poraba goriva) || ECE/TRANS/WP.29/2012/108

Predlog sprememb 01 k Pravilniku št. 110 (oprema za uporabo stisnjenega zemeljskega plina) || ECE/TRANS/WP.29/2012/92

Predlog Dodatka 4 k spremembam 01 Pravilnika št. 112 (žarometi za asimetrični kratki svetlobni pramen) || ECE/TRANS/WP.29/2012/82

Predlog Dodatka 2 k spremembam 01 Pravilnika št. 113 (žarometi za simetrični kratki svetlobni pramen) || ECE/TRANS/WP.29/2012/83

Predlog Dodatka 5 k Pravilniku št. 115 (sistemi za naknadno vgradnjo za pogon na utekočinjen naftni plin in stisnjen zemeljski plin) || ECE/TRANS/WP.29/2012/109

Predlog Dodatka 4 k Pravilniku št. 116 (sistemi za zaščito pred krajo in alarmni sistemi) || ECE/TRANS/WP.29/2012/93

Predlog Dodatka 2 k spremembam 02 Pravilnika št. 117 (pnevmatike – kotalni upor, hrup pri kotaljenju in oprijemljivost na mokrih površinah ) || ECE/TRANS/WP.29/2012/54 ECE/TRANS/WP.29/2012/55 WP.29-158-09

Predlog Dodatka 2 k spremembam 01 Pravilnika št. 119 (svetilke za zavijanje) || ECE/TRANS/WP.29/2012/84

Predlog sprememb 01 k Pravilniku št. 121 (označevanje naprav za upravljanje, kontrolnih svetilk in kazalnikov) || ECE/TRANS/WP.29/2012/30

Predlog Dodatka 8 k Pravilniku št. 121 (označevanje naprav za upravljanje, kontrolnih svetilk in kazalnikov) || ECE/TRANS/WP.29/2012/94

Predlog Dodatka 4 k spremembam 01 Pravilnika št. 123 (nastavljivi sistemi sprednje osvetlitve (AFS)) || ECE/TRANS/WP.29/2012/85

Predlog sprememb 01 Pravilnika št. 125 (prednje vidno polje voznika) || ECE/TRANS/WP.29/2012/95

Predlog spremembe 3 Posebne resolucije št. 1 (S.R.1) || ECE/TRANS/WP.29/2012/115

Predlog za spremembe Konsolidirane resolucije o konstrukciji vozil (R.E.3) || ECE/TRANS/WP.29/2012/114

Predlog Popravka 2 Spremembe 1 globalnega tehničnega predpisa št. 4 (svetovno usklajeni certifikacijski postopek za težka vozila (WHDC)) || ECE/TRANS/WP.29/2012/112

Predlog spremembe 1 globalnega tehničnega predpisa št. 5 (svetovno usklajeni vgrajeni sistemi za diagnostiko (OBD) na težkih vozilih) || ECE/TRANS/WP.29/2012/AC.3/30 ECE/TRANS/WP.29/2012/113 ECE/TRANS/WP.29/2012/118

[1] UL L 346, 17.12.1997, str. 78.

[2] UL L 35, 10.2.2000, str. 12.

[3] UL L 346, 17.12.1997, str. 78.

[4] UL L 35, 10.2.2000, str. 12.

[5] UL L 263, 24.2.2011, str. 1.